Polisieman vas wat glo tiener verkragArgieffoto Robbie Raburabu, woordvoerder van die onafhanklike polisieondersoekdirektoraat (Opod), het gesê daar word beweer dat die tiener by haar ma se woonplek was om haar bababoetie op te pas terwyl haar ma by die werk was. Terwyl sy daar was, het die konstabel haar na bewering twee keer verkrag in die kamer wat haar ma huur, het Raburabu gesê. “ŉ Verkragtingsaak word deur Opod ondersoek. Die verdagte het reeds in die Tembisa-landdroshof verskyn en die saak is uitgestel tot 20 Mei wanneer hy om borgtog aansoek sal doen. Intussen word die verdagte by die Ivory Park-polisiestasie aangehou,” het hy gesê. Volgens Raburabu is die 34-jarige konstabel verbonde aan die Sandton-polisiestasie in Johannesburg.